CELEX: 31999L0066
Language: lt
Date: 930528000000
Title: 1999 m. birželio 28 d. Tarybos direktyva 1999/66/EB, nustatanti reikalavimus dėl etiketės ar kito pagal Tarybos direktyvą 98/56/EB tiekėjo išduodamo dokumento

Svarbus teisinis pranešimas

|

31999L0066

Oficialusis leidinys L 164 , 30/06/1999 p. 0076 - 0077

		Tarybos direktyva 1999/66/EB1999 m. birželio 28 d.nustatanti reikalavimus dėl etiketės ar kito pagal Tarybos direktyvą 98/56/EB tiekėjo išduodamo dokumentoEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1998 m. liepos 20 d. Tarybos direktyvą 98/56/EB dėl prekybos dekoratyvinių augalų dauginamąja medžiaga [1], ypač į jos 8 straipsnio 3 dalį,(1) kadangi etiketėje arba kituose dokumentuose turėtų būti nurodyta tiek oficialiai kontrolei, tiek augintojui būtina informacija;(2) kadangi tuo atveju, kai prie dauginamosios medžiagos pridedamas augalo pasas, kurio reikalaujama remiantis Bendrijos augalų sveikatos sistema, tam tikromis sąlygomis šis pasas gali atstoti etiketę arba kitą tiekėjo parengtą dokumentą;(3) kadangi šioje direktyvoje numatytos priemonės atitinka Dekoratyvinių augalų dauginamosios medžiagos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisŠi direktyva nustato reikalavimus dėl etiketės ar kito dokumento, kurį išduoda dekoratyvinių augalų dauginamosios medžiagos tiekėjas, minimo Direktyvos 98/56/EB 8 straipsnyje.2 straipsnis1. 1 straipsnyje minima tiekėjo etiketė arba dokumentas pagaminamas iš tinkamos, anksčiau nenaudotos medžiagos, ir išspausdinamas bent viena iš oficialių Bendrijos kalbų. Juose nurodoma tokia informacija:i) nuoroda "EB kokybė";ii) EB valstybės narės kodas;iii) atsakinga oficiali institucija arba jos skiriamasis kodas;iv) registracijos numeris;v) individualus serijos, savaitės arba siuntos numeris;vi) botaninis pavadinimas;vii) veislės pavadinimas, jei yra. Šakniastiebiui – jo paskirties veislės pavadinimas;viii) augalų grupės pavadinimas, kur tai reikalinga;ix) kiekis;x) importuojant iš trečiųjų šalių – pagal Direktyvos 98/56/EB 11 straipsnio 2 dalį – išauginusios šalies pavadinimas.2. Kai prie dauginamosios medžiagos pridedamas Komisijos direktyvos 92/105/EEB [2] numatytas augalo pasas, toks augalo pasas gali, jei tiekėjas to nori, būti laikomas 1 dalyje nurodyta tiekėjo etikete arba dokumentu. Tačiau vis tiek turi būti pridedama nuoroda "EB kokybė" ir nurodoma oficiali institucija, kaip reikalaujama Direktyvoje 98/56/EB, ir veislės, šakniastiebio arba augalų grupės pavadinimas. Jei medžiaga importuojama iš trečiųjų šalių, pagal Direktyvos 98/56/EB 11 straipsnio 2 dalį taip pat turi būti pateiktas išauginusios šalies pavadinimas. Ši informacija gali būti pateikta tame pačiame dokumente, kaip ir augalų pasas, bet aiškiai atskirta.3 straipsnisValstybės narės priima įstatymus ir kitus teisės aktus, kurie, įsigalioję 1999 m. gruodžio 31 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.4 straipsnisŠi direktyva įsigalioja 20 dieną po jos paskelbimo Europos Bendrijų oficialiajame leidinyje.5 straipsnisŠi direktyva skirta valstybėms narėms.Priimta Briuselyje, 1999 m. birželio 28 d.Komisijos varduFranz FischlerKomisijos narys[1] OL L 226, 1998 8 13, p. 16.[2] OL L 4, 1993 1 8, p. 22.--------------------------------------------------